         Основно училище „Неофит Рилски“ град Костандово
Годишна училищна програма 
за целодневна организация на учебния процес

2022/2023 година

1. Общи положения:

1.1. Нормативно основание:

Училищната програма за целодневна организация на учебния процес е разработена на основание Чл.17. (1) от Наредбата за  „Организация на дейностите в училищното образование”.
 Редът, условията и начинът на сформирането на ЦОД в ОУ „Неофит Рилски” гр.Костандово се осъществява съгласно Наредбата за провеждане на целодневната организация на учебния ден. Групите за целодневна организация на учебния ден се формират съобразно броя на подадените заявления от родителите до 01 септември.
1.2. Характеристика на целодневната организация на учебния ден в училището.
В ОУ „Неофит Рилски” гр.Костандово се обучават в дневна форма на обучение 82 ученици от І до VII клас, разпределени в 5 групи. В ЦО са обхванати  ученици от І до V клас както следва:
 - І – ІV клас 64 ученици в 4 сборни  ЦОД;

 - V – VII клас 18 ученици в 1 сборнa ЦОД;

Целодневната организация на учебния ден се организира съгласно Чл.102.(1),(2) от Закона за предучилищното и училищното образование(Обн.,ДВ,бр.79 от 13.10.2015 г., в сила от 01.08.2016г.) като учебните занятия по задължителните учебни часове се провеждат до обяд, а дейностите по самоподготовка, занимания по интереси и организиран отдих и физическа активност след обяд.
В състава на ЦОД има ученици с различна степен на усвояване на знания. 

1.3. Предназначение на програмата:
Училищната програма за ЦО на учебния ден конкретизира целите, условията и реда за провеждане на целодневната организация в ОУ „Неофит Рилски” гр. Костандово през учебната 2022/2023 година; дейностите в ЦОД І – VІІ клас; общите и специфичните характеристики и различия в структурата, състава и обхвата на групите в изпълнение на държавната политика за постигане на качествен образователно-възпитателен процес, както и на целите, заложени в стратегията на училището, за повишаване на резултатите от обучението и възпитанието на учениците.

2. Цели на програмата:
2.1.Основна цел: Подпомага процесите на ефективна организация и провеждане на целодневната организация на учебния ден за учениците от І – VІІ клас за повишаване качеството на образователно-възпитателния процес и за по- пълно удовлетворяване на индивидуалните образователни потребности на обхванатите ученици.
 2.2.Специфични цели:
◄ Повишаване на качеството на образователно-възпитателния процес чрез развитие на уменията на учениците за самоподготовка и чрез откриване и насърчаване на творческите способности и умения за общуване на учениците, необходими в съвременното обществото при зачитане на техните интерес, съобразно индивидуалните им възможности и възрастови особености.

◄ Повишаване на началната и базовата грамотност на учениците от І – ІV клас, измерима със степента на уменията им за четене и разбиране на текст, както и за писане и създаване на текст в съответствие с книжовните норми на съвременния български книжовен език.
◄ Поставяне основите и развитие на функционалната грамотност на учениците от V – VІІ клас, измерима с индивидуалните умения на учениците да откриват, подбират, извличат, анализират и синтезират информация от различни информационни източници и да я използват за създаване на текст в зависимост от конкретните цели и условия.

◄ Повишаване мотивацията за активно участие в образователно- възпитателния процес на всички заинтересовани страни (ученици, учители, родители) в условията на целодневната организация на учебния ден чрез:

·  създаване на стимулираща личностното развитие на ученика учебна среда, съответстваща на неговата индивидуалност и степен на развитие;
· създаване на възможности за общуване и опознаване между деца от различни социални, етнически и културни общности.
·  Зачитане на индивидуалните различия на децата – стил на възприемане и учене, стил на работата, темперамент, потребности и интереси.
2.3. Основни дейности на училището по организиране и провеждане на ЦО на работния ден:
◄ Проучване на интересите и потребностите на учениците за участие в ЦОД;
◄ Приемане на ПС и утвърждаване от директора на ЦО на работния ден в І – VІІ клас;

◄ Щатно обезпечаване на ЦОД;

◄ Разработване на индивидуалните програми и планове на учителите в ЦОД по групи (І – VІІ клас) и утвърждаване от директора;
◄ Изготвяне и утвърждаване на график (седмично разписание) по часове в ЦОД;

◄ Планиране и осъществяване на педагогически контрол по отношение на качеството на педагогическата дейност, организацията на работата в часовете и резултатите от УВР на учениците от ЦОД;

◄ Осигуряване на менторство/ настойничество на новоназначените учители в целодневна организация на дейностите и на тези с малък професионален опит;

◄ Осигуряване на условия за обучение и повишаване на квалификацията на учителите в ЦО на институционално ниво и външни обучения;

2.4. Очаквани резултати:
◄ Да се формират навици за самостоятелно учене;

◄ Да се повиши функционалната грамотност на учениците;

◄ Да се създадат условия за творческото развитие и осмисляне на свободното време на учениците;

◄ Да се повиши и поддържа интересът на участниците в образователния процес към ЦО на работния ден.
3. Организация и ред на провеждане на ЦО на работния ден в ОУ ”Неофит Рилски”,  гр.Костандово
3.1. Режим и брой часове:

 Дейностите по организиран отдих и физическа активност, по самоподготовка и заниманията по интереси в групите І – VІІ клас се организира в блок-часове както следва:
 Блок „А” - обяд, отдих, спорт – 2 часа
 Блок „Б” – самоподготовка – 2 часа 

 Блок „В” - занимания по интереси – 2 часа

Продължителност на занятията в ПИГ:
І – ІІ клас – 35 минути

ІІІ – ІV клас – 40 минути

V – VІІ клас – 40 минути 
3.2. Общи педагогически изисквания при провеждане на организирания отдих и физическа активност:
 Заниманията на учениците в часовете за организиран отдих и физическа активност се провеждат непосредствено след последния час по седмичното разписание на часовете по ЗП и ИУЧ на двора на училището, във физкултурния салон, училищната игротека, БИЦ и помещенията за занятията на ЦОД – под ръководството на учителя на групата.
Ключови акценти:
· възпитателно взаимодействие;
· поведенчески потенциал;
· разтоварване на умственото напрежение;
· превенция при проява на агресия и намаляване на негативни прояви.
3.3. Общи педагогически изисквания при провеждане на часовете за самоподготовка.
 Часовете за самоподготовка се провеждат непосредствено след занятията по организиран отдих и физическа активност с времетраене:

 І и ІІ клас – 2 часа х 35 минути с 10 минути отдих

 ІІІ и ІV клас – 2 часа х 40 минути с 10 минути отдих 
 V и VІI клас – 2 часа х 40 минути с две междучасия по 10 минути. 

Те се провеждат в класните стаи по степен на трудност на учебните предмети за следващия учебен ден. Самоподготовката се ръководи от учителя в ЦОД и се провежда по начин, който да доведе до развитие на уменията на учениците за самостоятелно учене с оглед на изграждане индивидуален стил за възприемане, анализиране, подбор, синтезиране и използване на информацията за изпълнение на конкретни цели и в конкретни ситуации; да стимулира любознателността и стремежа към знание, толерантно взаимодействие чрез усъвършенстване на уменията за общуване и работа в екип.

В зависимост от потребностите на учениците и по предложение на учителите в ЦОД и класните ръководители в І–ІV клас, респективно преподавателите в V – VІІ клас директорът утвърждава график за провеждане на консултации от преподавателите по време на самоподготовката. Консултациите се водят в стаята за самоподготовка или в свободна съседна стая.
 Ключови акценти:

· задачите за самоподготовката – съобразени с индивидуалните потребности на ученика;

· самостоятелна работа на ученика, ефективно подпомагана от учителя в ЦОД и стимулираща развитието му;

· добра комуникация и партньорство на учителя в ЦОД с преподавателите от ООП и ИУЧ.
Дидактически изисквания:

· степенуване по трудност на учебните предмети /от „трудното” към „лесното”/;

· учене в едно и също време при спазване на моментите за отдих;

· фронтови метод на работа при: преглед на преподавания учебен материал, правилата, ключовите думи/ понятия;

· индивидуална работа на учениците, подпомагани от учителя с оглед самостоятелно усвояване и затвърждаване на учебното съдържание с разбиране;
· старателно и коректно написване на домашните работи /изпълнение на ученически проекти/;

· прилагане на иновативни методи, индивидуален подход, групова работа в малки групи, упражнения, свързани с логическото мислене, с развитие на паметта и въображението, с повишаване на грамотността на учениците:
· ролеви игри – демонстриране на определен тип отношения, нрави, език, бит и т.н.;
· симулационни игри – учене чрез съпреживяване /емпатия/; упражняване на практически умения въз основата на теоретичните познания;
· метод на асоциациите – възможност за изграждане на система на „придвижване” по учебния материал въз основа на изучените термини;
· кубиране – разясняване на една тема от различни гледни точки /VІІ клас/;
· инсърт – система за ефективно четене с разбиране чрез отбелязване;
· рефлексия/ самооценяване;
· мозъчна атака – решаване на нови проблеми чрез прилагане на оригинални решения /V – VІІ клас/;
3.4. Педагогически изисквания при провеждане на занимания по интереси:
 Дейностите по интереси се организират с цел мотивиране на учениците и родителите им за участие в целодневната организация на работния ден и могат да включват занимания, които не са свързани пряко с часовете по ООП, ИУЧ и ФУЧ. Ученици, включени в извънучилищни дейности /спортни клубове, езикови школи, музикални школи и т.н./, могат да бъдат освобождавани от часовете за дейности по интереси в ЦОД в дните на провеждането им, за което се изисква декларация от родител.
Заниманията по интереси се организират в следните направления:

1. Наука

2. Изкуства 
3. Образователни и занимателни игри

4. Музика и танци 

 Ключови акценти:

· с насоченост към развитие на ключови компетенции по Европейската референтна рамка и изпълнение на училищния план по Националната програма за повишаване на грамотността на учениците;

· подпомагане и допълване на обучението чрез занимателни игри и дейности;
· различни са от училищните клубни и кръжочни дейности;
· създаване на емоционална и творческа среда за отмора от пряка учебна дейност.
4. Очаквани резултати
·  Усъвършенстване на ЦО на учебния ден като успешен модел за модернизиране и оптимизиране на обучението и възпитанието в духа на съвременните европейски тенденции.
·  Повишаване на резултатите от образователно-възпитателния процес
· Създаване на собствен стил на учене и трайни навици за планиране на учебното и извънучебното време у учениците.
· Подпомагане на семейството чрез целодневен обхват на децата в работното време на родителите им.

· Осигуряване на подходяща среда и условия за учебни занимания, спорт, отдих и стимулиране на творческото развитие на учениците.

